২০১২ সালে, রাশফোর্ড ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ইংল্যান্ডের বয়সভিত্তিক দলের হয়ে খেলার পর, তিনি ২০১৬ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৪৬ ম্যাচে ১২টি গোল করেছেন। তিনি ইংল্যান্ডের হয়ে এপর্যন্ত ২০১৮ ফিফা বিশ্বকাপ এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন, যার মধ্যে ২০২০ সালে গ্যারেথ সাউথগেটের অধীনে উয়েফা ইউরোপীয় চ্যাম্পিয়নশিপের রানার-আপ হয়েছেন।